《和柳子厚诗十七首 其七 卜筑西坞》
宋代·程俱

出处初漫浪，淹留失佳时。时英尽珠璞，宁复见谁差。

一去四十年，伏枥久已疲。幸此岁将暮，穿云弄清漪。

窈窕烟坞中，苍阴昼森垂。兹焉寄茅屋，横仄任所宜。

谷口蘙杉竹，柴门畏人知。谁言一丘壑，傥与汗漫期。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。